КОМИ РЕСПУБЛИКАЛӦН

**ОЛАНПАС**

**«Гражданаӧс гӧля олысьясӧн лыддян пӧрадок йылысь, кыдзи налы сетны Коми Республикаын муниципальнӧй оланiн фондысь олан жыръяс социальнӧя медалан сёрнитчӧмъяс кузя» Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн2012 вося косму тӧлысь 26 лунӧ

**1 статья.** Пыртны «Гражданаӧс гӧля олысьясӧн лыддян пӧрадок йылысь, кыдзи налы сетны Коми Республикаын муниципальнӧй оланiн фондысь олан жыръяс социальнӧя медалан сёрнитчӧмъяс кузя» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 7 №, 4492 ст.; 2010; 10 №, 192 ст.; 2011, 50 №, 1479 ст.) татшӧм вежсьӧмъяс:

1. Семьяӧ быд пырысь либӧ ӧткӧн олысь гражданин вылӧ чӧжӧс ыджда урчитан пӧрадокын сы могысь, медым лыддьыны гражданаӧс гӧля олысьясӧн да сетны налы Коми Республикаын муниципальнӧй оланiн фондысь олан жыръяс социальнӧя медалан сёрнитчӧмъяс кузя, (Оланпас дорӧ 1 содтӧд):

1) 2 пунктса 10 пунктулын:

а) «з» пунктув гижны тадзи:

«з) «Сӧветскӧй Союзса Геройяслӧн, Россия Федерацияса Геройяслӧн да Слава ордена тыр кавалеръяслӧн статус йылысь» Россия Федерацияса Оланпасӧн;»;

б) содтыны татшӧм «и» - «о» пунктувъяс:

«и) Россия Федерация водзын шедӧдӧм вермӧмъясысь да торъя заслугаясысь Россия Федерацияса гражданаӧс быд тӧлысь сьӧмӧн содтӧд могмӧдӧм йылысь» Федеральнӧй оланпасӧн;

к) «Коми Республикаын олысьяслы социальнӧй отсӧг сетӧм йылысь» Коми Республикаса Оланпасӧн, индӧм Оланпаслӧн 16.1 да 19.1 статьяясӧн урчитӧм ӧтчыдысь мынтан сьӧм кындзи;

л) «Коми Республикаын кӧр видзӧм йылысь» Коми Республикаса Оланпасӧн;

м) «Коми Республика водзын торъя заслугаясысь спрртсменъясӧс олӧм чӧж быд тӧлысь сьӧмӧн могмӧдӧм йылысь» Коми Республикаса Оланпасӧн;

н) «Коми Республикаса водзын торъя заслугаясысь торъя категория гражданалы быд тӧлысь сьӧм мынтӧм йылысь» Коми Республикаса Оланпасӧн;

о) «Коми Республика мутасын олӧма граждана да вермытӧмъяс бӧрся видзӧдӧм да налы отсӧг сетӧмкӧд йитӧдын ӧткымын юалӧм йылысь» Коми Республикаса Оланпасӧн;»;

2) 3 пунктын:

а) 2 пунктув гижны тадзи:

«2) сьӧм ыджда, мый сетсьӧ уджтӧмалысь гражданалы, кор овмӧдчӧны мӧдлаӧ уджалӧм могысь, да кор овмӧдчӧны мӧдлаӧ выль оланінӧ уджалӧм могысь, кор мӧдӧдӧ йӧзӧс уджӧн могмӧдан орган, а сідзжӧ кор йӧзӧс уджӧн могмӧдан органъяс мӧдӧдӧны уджсикас серти дасьтысьӧм могысь, выльысь дасьтысьны либӧ кыпӧдны квалификация мукӧд оланінӧ «Россия Федерацияын йӧзӧс уджӧн могмӧдӧм йылысь» Коми Республикаса Оланпас серти;»;

б) 5 пунктулын «либӧ сылӧн семьяӧ пырысьяс».» кывъяс вежны «либӧ сылӧн семьяӧ пырысьяс;» кывъясӧн;

в) содтыны татшӧм 6 – 10 пунктувъяс:

«6) мамлун (семейнӧй) капитал сьӧм, мый сетсьӧ «Челядя семьяяслы канму отсӧг содтӧд мераяс йылысь» Федеральнӧй оланпас серти;

7) семейнӧй дінмуса капитал сьӧм, мый сетсьӧ «Коми Республика мутасын челядя семьяяслы социальнӧй отсӧг содтӧд мераяс йылысь» Коми Республикаса Оланпас серти;

8) ӧтчыдысь мынтан сьӧм пособие, кор босьтӧны пи (ныв) пыдди кага, мый сетсьӧ «Семьяӧ быдтӧм могысь кагаӧс босьтігӧн канму отсӧг сетӧм йылысь» Коми Республикаса Оланпас серти;

9) страхӧвӧй сьӧм, мый сетсьӧ олӧмлы да дзоньвидзалунлы ущерб вӧчӧмысь медицина, фармацевтическӧй да Коми Республикаса йӧзлысь дзоньвидзалун видзан канму учреждениеясса мукӧд уджалысьлы, кодъяслӧн уджыс йитчӧма налӧн олӧмлы да дзоньвидзалунлы лёктор лоны вермӧмкӧд, а сідзжӧ ӧтчыдысь сетан сьӧм пособие сэтшӧм случай дырйи, кор кувсьӧ медицина, фармацевтическӧй да мукӧд уджалысь наӧн удж серти могъяс либӧ уджсикас дӧлг вӧчигӧн сэки, кор сетӧны медицина отсӧг либӧ нуӧдӧны наука туялӧмъяс, мый сетсьӧ «Медицина, фармацевтическӧй да Коми Республикаса йӧзлысь дзоньвидзалун видзан канму учреждениеясса мукӧд уджалысьӧс, кодъяслӧн уджыс йитчӧма налӧн олӧмлы да дзоньвидзалунлы лёктор лоны вермӧмкӧд, быть страхуйтӧм йылысь да Коми Республикаса йӧзлысь дзоньвидзалун видзан канму учреждениеын уджалысьлӧн кувсьӧм дырйи ӧтчыдысь мынтан сьӧм пособие ыджда урчитӧм йылысь» Коми Республикаса Оланпас серти;

10) страхӧвӧй сьӧм, мый сетсьӧ Коми Республикаса канму гражданскӧй служащӧйлӧн олӧмлы да дзоньвидзалунлы вӧчӧм ущерб вештӧм вылӧ, мый сетсьӧ «Коми Республикаса канму гражданскӧй служащӧйясӧс канмусянь быть страхуйтӧм йылысь» Коми Республикаса Оланпас серти.».

2. Гражданалӧн либӧ сылӧн семьяӧ пырысьяслӧн либӧ ӧткӧн олысь гражданалӧн да вот мынтана эмбурлысь дон урчитан пӧрадокын сы могысь, медым лыддьыны гражданаӧс гӧля олысьясӧн да сетны налы муниципальнӧй оланiн фондысь олан жыръяс социальнӧя медалан сёрнитчӧмъяс кузя (Оланпас дорӧ 2 содтӧд), 5 пунктын «нуӧдӧм могысь» кывъяс водзын содтыны «ас овмӧс, дача овмӧс,» кывъяс.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь дас лун кольӧм бӧрын, тайӧ Оланпаслӧн 1 статьяса 1 пунктын 2 пунктувлӧн «в» пунктувса квайтӧд абзац кындзи, мый вынсялӧ 2013 вося тӧвшӧр тӧлысь 1 лунсянь.

Коми Республикаса Юралысь В. М. Гайзер

Сыктывкар

2012 вося ода-кора тӧлысь 5 лун

31-РЗ №

Исп. Кузнецова Н.А., 4 199 пас